শামা ভাটে

গুরু শামা ভাটে (জন্ম ৬ই অক্টোবর ১৯৫০), যিনি 'শামা তাই' নামেও পরিচিত, আজকের ভারতে প্রখ্যাত কত্থক নৃত্যশিল্পীদের মধ্যে একজন। তাঁর কর্মজীবন ৪০ বছরেরও বেশি সময় ধরে বিস্তৃত। তিনি ৪ বছর বয়স থেকেই কত্থক শিখেছেন এবং নৃত্য পরিকল্পনার কাজ করছেন। তিনি একজন নৃত্য শিক্ষক এবং নৃত্য পরিচালক। ভারতের বহু কত্থক নৃত্যশিল্পীদের প্রশিক্ষণের সাথে তিনি জড়িত। তিনি পুনেতে তাঁর নিজস্ব নৃত্য শিক্ষায়তন নাদরূপের শৈল্পিক পরিচালকও। গুরু শামা ভাতে ১৯৫০ সালের ৬ই অক্টোবর বেলগাঁওয়ে (বর্তমানে বেলাগাভি) জন্মগ্রহণ করেছিলেন। শ্রীমতী গুলাব বাইসা নায়েক এবং শ্রী গঙ্গাধর জি নায়েক হলেন যথাক্রমে তাঁর মা ও বাবা। তিনি ১৯৭৪ সালে, গুরু রোহিণী ভাটের পুত্র সনৎ ভাটেকে বিবাহ করেন, তাঁদের পুত্রের নাম অঙ্গদ ভাটে। গুরু শামা ভাটে হলেন গুরু শ্রীমতী রোহিনী ভাটের প্রধান শিষ্য এবং পুত্রবধূ। কত্থক সম্রাট পণ্ডিত বিরজু মহারাজ এবং পণ্ডিত মোহনরাও কাল্লিয়ানপুরকরের কাছ থেকেও তিনি প্রশিক্ষণ নিয়েছেন। তাঁর কত্থক নৃত্যের ধারা, যা এই গুরুগণের কাছ থেকে বহু বছরের শিক্ষার ফলে এবং স্বশিক্ষা থেকে বিকাশ লাভ করেছে, সেটি তবলা তালে তালে এবং শিল্পী পণ্ডিত সুরেশ তালওয়ালকারের কাছ থেকে ‘তাল’ এবং ‘লয়’ এর বিশেষ তালিম লাভ করার ফলে একটি মিশ্র নৃত্যধারা গঠন করেছে। বছরের পর বছর ধরে, গুরু শমা ভাটে অসংখ্য পেশাদার কত্থক নৃত্যশিল্পীদের প্রশিক্ষণ দিয়েছেন যাঁরা ভারতে এবং বিদেশে স্বাধীনভাবে নৃত্য প্রদর্শন করছেন এবং নৃত্য শেখাচ্ছেন। তিনি অনেক বিশ্ববিদ্যালয়ের পরিচালন সমিতিতে রয়েছেন। এছাড়া তিনি পুনে বিশ্ববিদ্যালয়ের ললিত কলা কেন্দ্র, মুম্বই বিশ্ববিদ্যালয়ের নালন্দা কলেজ, নাগপুর বিশ্ববিদ্যালয়ের ভারত কলেজ, পুনেতে ভারতী বিদ্যাপীঠের অগ্রজ গুরুদের একজন হিসাবে কাজ করছেন। তাঁর পরিচালনায় তাঁর ত্রিশেরও বেশি শিক্ষার্থী বিভিন্ন বিশ্ববিদ্যালয় থেকে স্নাতকোত্তর ডিগ্রি অর্জন করেছেন এবং প্রায় ১২ জন ছাত্র এইচআরডিসি জাতীয় বৃত্তি (বয়োজ্যেষ্ঠ শিক্ষার্থীদের জন্য), এবং সিসিইআরটি বৃত্তি (কনিষ্ঠ শিক্ষার্থীদের জন্য) পেয়েছেন। গুরু শামা ভাটে ব্যাপকভাবে নৃত্য পরিচালনা ও পরিকল্পনার কাজ করেছেন। তিনি গতানুগতিকতার পাশাপাশি কত্থকের সমসাময়িক বিন্যাস নিয়ে পরীক্ষা-নিরীক্ষা করেছেন। তিনি তাঁর নিজস্ব দৃষ্টিভঙ্গি থেকে ঐতিহ্যবাহী এবং শাস্ত্রীয় রচনাগুলি, যেমন –তাল, তরানা, ঠুংরী ইত্যাদির একটি নাট্যসম্ভার তৈরি করেছেন। উদাহরণস্বরূপ, ত্রিশূল (৯, ১০ এবং ১১ স্বরকম্পের (বিট) তাল চক্রের মিশ্রণ); সংবাদ (দোমুহি রচনা), লয়সোপান (পঞ্চজাতির মাধ্যমে উপস্থাপিত ঐতিহ্যবাহী কত্থক ক্রম)। ২০১৫ সালের আরও একটি সাম্প্রতিক প্রযোজনায় তিনি ভারতীয় মহাকাব্য মহাভারত থেকে অনুপ্রেরণা নিয়ে "অতীত কি পরছাঁইয়া - মহাভারতের বীরত্বগাঁথার প্রতিফলন" তৈরি করেছিলেন। এতে নৃত্যশিল্পীরা ৭টি বিভিন্ন ভারতীয় ধ্রুপদী এবং ভারতীয় লোকনৃত্যের রূপ পরিবেশন করেছেন। সংগীতশিল্পী লতা মঙ্গেশকর এর ৮৫তম জন্মদিন উপলক্ষে নাদরূপ থেকে তাঁর শিক্ষার্থীরা তাঁর পরিকল্পনায় যে নৃত্যটি প্রদর্শন করেছিল, সেটি হল 'চল ওহী দেশ' নাচের ব্যালে রূপান্তর। ২০১৮ সালে তাঁর সবচেয়ে সাম্প্রতিক প্রযোজনার কয়েকটি হল ১. চতুরংগ কি চৌপল - এই নৃত্যটি চতুরঙ্গের চারটি উপাদান - সাহিত্য, সরগম, নাচ কে বোল এবং তারানার চারটি রাগের একত্রিত বুনন করে দেখিয়েছিল, এর সঙ্গীতও ছিল অত্যন্ত সমৃদ্ধ। ২. ইকোস - শামা তাইয়ের সর্বশেষ নৃত্য পরিকল্পনা পাঁচটি গল্পের আভ্যন্তরীণ স্বর দ্বারা অনুপ্রাণিত হয়ে ভাব এবং অভিনয়ার মাধ্যমে তৈরি। গুরু শামা ভাটে মাদাম মেনাকা কোরিওগ্রাফি আন্দোলনকেও সংগঠিত ও প্রস্তুত করেছেন, এটি একটি প্রবাদ ভিত্তিক কোরিওগ্রাফি উৎসব যা প্রতি বছর পুনেতে অনুষ্ঠিত হয়। কত্থক নৃত্যশিল্পীদের তালিকা "সংরক্ষণাগারভুক্ত অনুলিপি"। ২৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  "Expanding The Boundaries"। ১ সেপ্টেম্বর ২০১৮।  Iyengar, Rishi (২৫ জুন ২০০৯)। "A legend remembered"। The Indian Express। সংগ্রহের তারিখ ৩ জানুয়ারি ২০১৯। [স্থায়ীভাবে অকার্যকর সংযোগ] Kothari, Sunil (১৯৮৯)। Kathak, Indian Classical Dance Art। আইএসবিএন 9788170172239।  Srikanth, Rupa (১৬ মার্চ ২০১৭)। "Keeping pace with the times" – www.thehindu.com-এর মাধ্যমে।  "সংরক্ষণাগারভুক্ত অনুলিপি"। ২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  "সংরক্ষণাগারভুক্ত অনুলিপি"। ১২ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  http://www.sakaaltimes.com/NewsDetails.aspx?NewsId=5289607667452540483&SectionId=5131376722999570563&SectionName=Features&NewsDate=20150804&NewsTitle=Blending ওয়েব্যাক মেশিনে আর্কাইভকৃত ১৫ ফেব্রুয়ারি ২০১৭ তারিখে the traditional with the modern "সংরক্ষণাগারভুক্ত অনুলিপি"। ১০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  GAWADE, SHATAKSHI (৫ নভেম্বর ২০১৫)। "7 dance forms meld together to retell the Mahabharata"। The Asian Age।  MumbaiSeptember 20, IANS; September 20, 2014UPDATED:; Ist, 2014 12:50। "Sachin Tendulkar to felicitate Lata Mangeshkar on 85th birthday"। India Today।  "प्रेक्षकांनी अनुभवला "चतुरंग की चौपाल'चा अप्रतिम नृत्याविष्कार - Dainik Prabhat"। Dailyhunt।  Jun 19, TNN /; 2019; Ist, 16:48। "Choreography festival concludes on a high note at Jyotsana Bhole Sabhagruha - Pune News - Times of India"। The Times of India।  https://www.youtube.com/watch?v=i8UubntiViE// https://www.thehindu.com/entertainment/dance/shama-bhate-on-her-artistic-journey/article17475803.ece// http://www.rotarypeace.in/chala-wahi-des// ওয়েব্যাক মেশিনে আর্কাইভকৃত ৪ জুন ২০২০ তারিখে